2018-2019 Gripearen inguruko zainketa - Mediku jagoleak-Gripea-Gaixotasunak-Herritarrak-Osakidetza-Euskadi.eus\nC Hepatitisa zer den\nGIB/hiesa eta Sexu Transmisioko Infekzioak (STI)\nGripea zer den\nZer egin sintomak nabaritzen badituzu\nNora joan arreta lortzeko\n2018-2019 Gripearen inguruko zainketa\nGripea arnasketa gaixotasuna da, goiko edo beheko arnas aparatuari erasotzen dion birus batek eragina. Sintoma ohikoenak hauek dira: sukarra, muskuluetako edota buruko mina eta ahulezia orokorra. Gaixotasun hau urtero agertzen da, batez ere neguan eta udaberrian. Gripeeak gehien erasaten dien pertsonak haurrak eta zaharrak dira, eta horiek dute konplikazioak jasateko arrisku larriena.\n20 ASTEA (2019/05/13-2019/05/19) - 2018-19 denboraldiaren laburpena\nIntentsitate-maila baxua izan du denboraldiak, 2019ko 3. astean bakarrik iritsi zen intentsitate altu inguruko balioetara.\nUhin epidemikoak atalase epidemikotik gorako balioak erregistratu zituen 10 astetan.\nLagin positibo denetan A motako birusa aurkitu da\nDenboraldian zehar, ospitaleratutako 1.662 gripe kasu egiaztatu jakinarazi dira, horietatik 435ek larritasun irizpideak bete dituzte eta 79 hil dira. Hildakoen % 73,4 74 urtetik gorakoak ziren eta % 45,6k ez zeukaten jarrita txertoa, nahiz eta gripearen aurkako txertoari dagokionez arrisku-talderen batean egon.\nGripearen birusen bost agerraldi izan dira egoitza geriatrikoetan.\nOro har, gripearen sindromeagatiko asistentzia-eskaeraren tasa gordinak aurreko 2017-18 denboraldian ikusitakoen antzekoak izan dira, 3. astean erregistratutakoak izan ezik. Nolanahi ere, 2018-2019 denboraldi honetan, aste batzuk lehenago jaitsi egin da asistentzia-eskaera.\nTasak eta intzidentzia\nIntzidentzia-tasa, estandarizatua (100.000 biztanleko) 2,3\nBidalitako laginak 0\nEgiaztapen mikrobiologikoa %0,0\nVirus A 0 (%0,0)\nVirus B 0(%0,0)\n20/2019 astean, 2018-19 denboraldiko gripearen zaintzako azken astean, 2,3 kasu erregistratu dira 100.000 biztanleko.\nJarduera-maila baxuak izan dira 2018-2019 denboraldiaren ezaugarri, 2 eta 4 asteetan izan ezik, aste horietan ertainak izan baitziren jarduera-mailak; 3/2019 astean, berriz, intzidentzia tasak intentsitate maila altua gainditu zuen. 2018-2019 denboraldi honetako uhin epidemikoaren hasiera aurreko 2017-2018 denboraldiko aste berean izan da (50/2018 astea), lau aste laburtu bada ere.\n2018-19 denboraldian, 1.504 gripe kasu erregistratu dira Sare Jagolean, eta 2.754 kasu adierazten ditu 100.000 biztanleko. Denboraldi honetako atalase epidemiko edo basala 55,73 kasukoa zen 100.000 biztanleko, eta 50/2018 astean gainditu zen (122,3 kasu 100.000 biztanleko). Uhin epidemikoa atalasearen gainetik egon zen 10 astetan, baina 08/2019 astean epidemia aurreko balioetara itzuli zen berriz ere (38,1 kasu 100.000 biztanleko). Gripe jarduera handieneko astea 3/2018 astea izan zen (532,5 kasu 100.000 biztanleko) (1. grafikoa).\nDenboraldi honetan A motako A(H3N2), AH3 eta A(H1N1)pdm09 birusak isolatu dira.\nDenboraldiko lehen bi isolamenduak, A motako birusak, 47/2018 astean izan ziren, lagin zentineletan.\nSare Jagoleko 563 lagin bidali ziren Donostiako Unibertsitate Ospitaleko mikrobiologia laborategira, eta % 52,2 egiaztatu ziren mikrobiologikoki (294).\nA motako birusaren zirkulazioa izan da nagusi, argi eta garbi, lagin positiboen %100ekin. Genotipatu diren birusen artean, % 65 A/England/538/2018(H3N2).\nOspitaleratutako gripe kasu baieztatuen zaintza\nDenboraldiaren hasieratik baieztatuko 1.662 gripe kasu ospitaleratu izan dira, jagoletzapeko EAEko zortzi ospitaleetan. 435 kasuk larritasun irizpideak bete dituzte (% 51,5 emakumeak). Kasu larrien % 100etan (435) A motako birusak identifikatu dira. Horien artean % 65,1 (283) azpimotarik gabeko birusak izan dira, % 17,5 (76) AH3 birusak, %11,0 (48) A(H1N1)pdm09 birusak eta % 6,4 (28) A(H3N2) birusak.\nKasu larrien batez besteko adina 66 urtekoa izan da (0-99 urteko heina) eta mediana 72 urtekoa. 1. taulan, adin-taldearen araberako kasu-kopurua ageri da.\n1 Taula.- Gripe egiaztatuagatik ospitaleratutako kasuak, adin-taldearen arabera. [2018-2019, EAE]\n2 Taula.- Gripe egiaztatuagatik ospitaleratutako kasuak, birusaren azpimotaren arabera. [2018-2019, EAE]\ntaulan arrisku-faktoreen banaketa eta erregistratutako kasu larrien konplikazioak ageri dira.\n3 Taula.- Gripe egiaztatuagatik ospitaleratutako kasu larriak. Arrisku faktoreak eta konplikazioak (%).\nKasuen %81,1ek gripeagatik konplikazioak edukitzeko arrisku-faktoreak zituzten edo 64 urtetik gorako adin-taldekoak ziren. Arrisku-talderen batean egoteagatik gripearen aurkako txertoa jartzeko gomendioa zuten 350 kasuen %47,4k ez zuten jarrita denboraldi honetako gripearen kontrako txertoa.\nKasu bat haurdun eta txertatuta zegoen emakume bat izan da.\nLaurogei kasu (% 18,4) ZIUn sartu behar izan dituzte; horietatik % 72,5ek konplikazioak edukitzeko arrisku-faktoreak zituzten edo 64 urtetik gorakoak ziren.\nZaintza denboraldian, 79 kasu hil dira (% 54,4 gizonak). Hildako denek arrisku-faktoreak zituzten edo 64 urtetik gorakoak ziren (batez besteko adina, 79 urte; 0-98 urteko heina), eta % 73,4 74 urtetik gorakoak. Guztiak txertoa jartzeko hautagai ziren, baina % 54,4k bakarrik zuten jarrita txertoa.\nGripe-sindromeari lotutako kontsultak lehen mailako arretan\nOsakidetzako Lehen Arretako sarean, gripearen sindromeagatiko 39.215 kontsulta izan dira 2018-19 denboraldian; 1.802,3 kasuko tasa metatua da hori 100.000 biztanleko.\nEskaerarik handiena 3/2019 astean izan zen, 8.641 kontsultekin (397,1 kasuko tasa 100.000 biztanleko). Kontsulten % 96,9 14 asteren barruan izan ziren (48/2018 astetik 9/2019 astera).\ngrafikoan azken bi denboraldien arteko alderaketa ageri da.\nAdin-talde guztietan, 3/2019 astean izan ziren gripearen sindromeagatiko kontsulta gehienak; azpimarratzekoak dira 0-4 adin-taldeko 1.170,4 kasuak 100.000 biztanleko (6. grafikoa).\nLurralde historikoen arabera, 100.000 biztanleko adierazitako tasa gordin handienak ondorengoak izan dira: 353,1 Araban; 444,8 Bizkaian eta 337,7 Gipuzkoan, 3/2018 astean denak ere (7. grafikoa).\nOndorengo taulan, gripearen sindromeagatiko kontsulten tasa gordin handienak deskribatu dira, 100.000 biztanleko eta eskualde/ESI eta astearen arabera.\nGripe egiaztatuagatik 5 agerraldi ikertu dira geriatrikoetan. Lau azpimotarik gabeko A birusak eragindakoak eta bostgarrena azpimotarik gabeko A birusa eta A(N1H1)pdm09 eragindakoak. Ikerketa epidemiologikoa egiteaz aparte, aholku higieniko/sanitarioak eman dira guztietan.\nABSaren (arnas birus sintzitialaren) zaintza mikrobiologikoa\nDenboraldiaren hasieratik, 1.652 ABS kasu jakinarazi dituzte mikrobiologia laborategiek (6. grafikoa).\nKasuen % 29,18 0-2 urte dituzte.\nEspainiako Gripearen Zaintza Sistema (SVGE)\n2018-19 denboraldiaren hasieratik, gripearen birusen 2.562 detekzio zentinela jakinarazi dira: % 99,7 A motakoak [% 55 A(H3N2) eta % 45a A(H1N1)pdm09], %0,1 B eta %0,2a C. Horrekin batera 5.939 detekzio ez-zentinela jakinarazi dira: % 99,7 A motakoa [% 55 A(H3N2) eta % 45 A(H1N1)pdm09] eta % 0,3a B.\nAzterketa genetikoetan oinarrituta, Mikrobiologia Zentro Nazionalak gripearen 585 A(H3N2) birus, 3C.2a1b (A/Alsace/1746/2018) taldeko 256, 3C.2a3(A/Coted'Ivoire/544/2016) taldeko 6, 3C.2a2 (A/Switzerland/8060/2017) taldeko 3 eta 3C.3a(A/England/538/2018) taldeko 320 karakterizatu ditu, ez datoz bat 2018-2019 denboraldiko txertoen anduiarekin.\nBerrehun eta hiru A(H1N1) birus ere karakterizatu dira, 6B.1 (A/Michigan/45/2015) taldekoak guztiak ere, txerto-anduiarekin bat zetozenak. B birusari dagokionez, birus bat karakterizatu da, Yamagata leinukoa, antigeno aldetik desberdina, denboraldi honetako txerto tribalentean (Victoria leinua) ezarritakoaren aldean.\n43 AH1 birus eta 27 AH3 birusen neuraminidasaren inhibitzaile diren antibiralekiko suszeptibilitate azterketak ez du agerian utzi oseltamivir edo zanamivirri erresistenteak diren birusen identifikaziorik\nAgerraldiak. Denboraldiaren hasieratik, 49/2018 eta 14/2019 artean, 33 gripe agerraldi jakinarazi dira zazpi autonomia erkidegotan. Horietatik 15 geriatrikoetan, 9 osasun erakunde batean, 4 egonaldi luzeko egoitzetan eta 5 eskola eremuan. Hogeita bederatzi kasutan A birusa identifikatu da (20 ANS, 5 A(H3N2) eta 4 A(H1N1)pdm09.\nGripe egiaztatuagatik ospitaleratutako kasu larrien zaintza. OGKBLen tasa metatua 22,3 kasutan mantendu da 100.000 biztanleko. Horietatik % 53 gizonak dira. Kasuen % 99,2tan gripearen A birusa identifikatu da; % 0,7an, B birusa eta % 0,1ean, C birusa. Azpimotadun A birusen % 52 A(H1N1)pdm09 dira, eta 31, % 48, A(H3N2). Kasu kopururik handiena 64 urtekoen taldean erregistratu da (% 61).\nInformazioa eskuragarri zuten gaixoen %85ek gripeagatik konplikazioak edukitzeko arrisku-faktoreak zituzten.\nGaixoen %74k pneumonia garatu zuten eta %23 ZIUn sartu behar izan zituzten.\nGripe egiaztatuagatik ospitaleratutako kasu larrien heriotzei dagokionez, 2018-19 denboraldiaren hasieratik, hilgarritasuna %17,5ekoa izan da. %51 emakumeak ziren. Heriotzen %99 A birusarekin lotuta zeuden [%49 A(H1N1)pdm09 eta %51 A(H3N2)], eta %1 B birusarekin.\n2018-19 denboraldian, lagin positiboen portzentajea %10 izan zen 49/2018 astean, eta %50etik gora mantendu da 03/2019 astetik 07/2019 astera; portzentaje gorena 05/2019 astean lortu zen.\nEuropan, lagin zentinela positiboen %99 A motakoak izan dira, eta bi azpimotak egon dira; herrialde batzuetan A(H1N1)pdm09 birusa izan da nagusi, eta beste batzuetan, A(H3N2) birusa. Leinu batekin lotutako 64 B birusetatik %81 B/Yamagata izan dira.\nGripe egiaztatuagatik ZIUn onartutako eta jakinarazitako kasuen %99 A motakoak izan dira [%66 A(H1N1)pdm09 azpimotadunen artean], eta %1 B motakoak, 19/2019 astera arte. Kasuen %47 65 urtetik gorakoak ziren; %45 15-64 adin-taldekoak, eta %6, berriz, 5 urtetik beherakoak.\nMunduko gripe-jarduerari buruzko informazio xeheagoa, ondorengo esteka hauetan: Flu News, FluNet, OPS.\nIkusi dokumentua pdf formatoan (PDF, 50 KB)\nZaintza Epidemiologikoa. Osasun Publikoko Zuzendaritza eta Adikzioen Zuzendaritza.\nAzken aldaketako data: 2019/05/28


Mailak: enpresa instalazio eta teknologiak - Erabili eta botatzeko productuak\nAll posts in Instalazio eta teknologiak\nEuropar zuzentarau berria kontratazio elektronikoei buruz\nCategories: Enpresa, Instalazio eta teknologiak\nPasaden urtarrilaren 15-ean, Legegile Batzordean, Europar Parlamentuak, Europar Batasuna osatzen duten herrialdeei, erakunde kontratatzaileak kontratazio prozesuak medio elektronikoen bitartez iragartzera beharraraziko dituen Direktiba onetsi zuen. Baita ere, beharrezkoa izango da, enpresa lizitatzaileen eskaintzak jasotzeko edota edozein konkurtso publikoren notifikazioak jasotzeko.\nDirektiba hau «Europa 2020» programaren parte da, Europar Batasunaren hamarkada honetarako hazkunde estrategia: «Europa 2020″ programaren.\nDesfibriladore mugikor bat kokatu dugu gure lan tokian\nBagara enpresa Kardio babeztua! Berriki kanpoko desfibriladore semi-atutomatiko bat (DESA) instalatu dugo gure lan tokian kardio-arnasketako geldiketak eta pultso gabeko takikardia bentrikularrak tratatu ahal izateko.\nGure lankideen artean, badira 7 lagun lehen sorospenetan trebatuak, eta 15 desfibriladorea erabiltzeko gai direnak.\nHitzarmena CV Protection- Azkar\nCV Protection enpresak eskainitako zerbitzu erabakigarrien artean, produktuen garraioa dago. Beharrezkoa da ez soilik finkatutako epeak betetzea, baina aldi berean ere, produktuen zaintzea garraioan zehar.\nHori dela eta, gure hornikuntzaren hobetzea eta bezeroekin lortutako hitzarmenak erabat errespetatzeko asmoz, Azkar garraio konpainiarekin akordio batera heldu gara, bai penintsulako baita uharteetako eskaeren entrega bete dezaten. Hortaz, Azkar konpainiak, hemengo eta nazioarteko estaldura mailan liderra dena, CV Protection-en helburuekiko lankidetza estrategiko bat izango da.


Vitoria-Gasteizko Udalaren web-orria - Vitoria-Gasteizko Udalari buruzko Herri-Kontuen Euskal Epaitegiaren txostenak\nVitoria-Gasteizko Udalari buruzko Herri-Kontuen Euskal Epaitegiaren txostenak\nHerri-Kontuen Euskal Epaitegia(Beste leiho batean irekiko da) 1988ko otsailaren 5ean Eusko Legebiltzarraren Lege bitartez sortu zen eta Euskal Autonomia Erkidegoaren herri alorraren ekonomia eta finantzaren kudeaketa ez ezik, fondo publikoak eskuratzen dituzten pertsona, erakunde eta baltzuak fiskalizatzeko ardura du.\nUdalei egindako aldizkako azterketak ez dira beharrezkoak HKEErentzak, baina, noizean behin, aproposa da Euskal Herriko tokian tokiko erakundeei araketak egitea.\nHKEEk urte ezberdinetan Vitoria-Gasteizko Udalaren Kontu Orokorra fiskalizatu du\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio azken Txostena. 2017 ekitaldia (2019an argitaratua)(Beste leiho batean irekiko da).\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio azken Txostena. 2014 ekitaldia (2017an argitaratua)(Beste leiho batean irekiko da).\nEAEko Udal Entitateen Kontuak 2014 urtean. 2016 urtean argitaratutako txostena(Beste leiho batean irekiko da).\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio Txostena. 2011 ekitaldia (2014an argitaratua)(Beste leiho batean irekiko da)\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio txostena. 2006 ekitaldia(Beste leiho batean irekiko da)\nVitoria-Gasteizko Udalaren programa hauen txostena: "Haur Eskolen Giza Baliabideak arrazionalizatzeko programa, 2000ko urtean onetsia". "Giza Baliabideak arrazionalizatzeko programak,2003ko urtean onetsiak". Haur eskolei eta giza baliabidei buruzko fiskalizazio txostena 2000-2003(Beste leiho batean irekiko da)\n"Eroski tokiz aldatzeko eta Vitoria-Gasteizen Sidenor-en lursailetan merkataritza eta aisialdirako zentro bat eraikitzeko hitzarmena"-ri buruzko txostena. Eroskirekiko hitzarmenari buruzko fiskalizazio txostena(Beste leiho batean irekiko da)\n"Vitoria-Gasteizko udalak 2000 eta 2003 urteen bitartean izenpetutako hirigintzako hitzarmena"-ri buruzko fiskalizazio txostena. 2000-2003 hitzarmenei buruzko fiskalizazio txostena(Beste leiho batean irekiko da)\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio txostena. 1999 ekitaldia(Beste leiho batean irekiko da)\nVitoria-Gasteizko Udalean 50 milioi pezetatik gorako lanen kontratazioari buruzko fiskalizazio txostena. Lanei buruzko fiskalizazio txostena 1997(Beste leiho batean irekiko da)\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio txostena. 1995 ekitaldia(Beste leiho batean irekiko da)\nHerri-Kontuen Euskal Epaitegiak egindako Vitoria-Gasteizko Udalaren Fiskalizazio txostena. 1994 ekitaldia(Beste leiho batean irekiko da)\nGardentasuna - Kanpoko plataformetako argitalpenei buruzko informazioa


Bertsoaroa Iruñean: zazpi emanaldi ostegunean hasita - bertsoa.eus\nGaur aurkeztu dute 2018-11-06\nBertsoaroa Iruñean: zazpi emanaldi ostegunean hasita\nHiru jaialdi, Jakinduriek mundua erreko dau emanaldia, umeentzako bertso antzerkia, errezitaldi poetiko-musikala eta bertsoa eta rockari buruzko hitzaldia izango ditu 2018ko Bertsoaroan Iruñean, azaroan zehar.\nIruñeko Udalaren eta Nafarroako Bertsozale Elkartearen lankidetza du oinarri zikloak. 1991an jarri zen abian Nafarroako bertsolaritza Iruñean sustatu eta kalitatezko ekitaldiak eskaini asmoz eta aurtengoak 28garrena izango da.\nAntolakuntzatik azpimarratu denez, beste behin ere, bertsolaritza bere aniztasunean eta kalitate gorenean hurbilduko du zikloak Iruñera.\n‘Petresku, etzi ez etsi'\n(Argazkia: Miren Mindegia)


#ikaslealtxamendua, ikasle mugimenduak dialektika iraultzaileaz haratago • ZUZEU\nWert ministroak eta Alderdi Popularrak hasi dituzten erreformak direla eta #ikaslealtxamendua deitu du Ikasle Abertzaleak (IA), Euskal Autonomi Erkidegoko ikasle elkarte zabalena, bai batxilergoko zein goi hezkuntzako zentruetan. Honeraino denok ados, ezta?\nEta besteok zer?\nNeure buruari beti galdera berdina egin behar izaten diot Ikasle Abertzaleak mota honetako deialdiak egiten dituenean, “eta besteok zer egin behar dugu?” Azken finean medikuntza, erizaintza, odontologia, fisioterapia, ekonomia, lan-harremanak, psikologian, enpresariales, zuzenbide, ingeniaritzetan eta beste ikasketetan gauden ikasle elkarte edo hautagaitza txiki eta partikularrei hauen inguruan jarrera hartzea / posizionatzea eskatu ohi digute.\nKarrera bakoitzeko barne-dinamikak tarte ikasle elkarte multzo hauen “arrakasta” politikan gehiegi ez nahastean datza, alegia, ez daude lerro ideologiko batean adskribaturik orokorrean (salbuespen garbienak Lurgorri eta Ikasle Ekintza lirateke). Ez da harritzekoa beraz askotan IAk egindako deialdietara ez atxikitzea, are gehiago askotan ikasle-hauteskundeetan “aurkari” izaten direnean.\nAzken urteetako deriba\nZoritxarrez 2010-2011ean aipaturiko ikasle elkarteak EHUko Ikasleen Kontseilu Nagusiko buruzagitza galdu zuenetik lehen nolabaiteko naturaltasunez elkarteen artean mantentzen ziren zubiak eta komunikazio bideak desagertu egin dira. Ez dut uste ikasleen arteko batasuna apurtu dela esan daitekeenik, azken finean zail baita batasun bat egon denik argudiatzea, baina aburu bera dugun gai ugariren inguruan “ekintza batasuna” bai apurtu dela.\nIkasle elkarte “independente” multzo hori eta Lurgorri ziurrenik unibertsitatearen ordezkaritza eta gobernu organoetan murgildu dira eta IA kalera irten da ikasleon kexa eta erreklamazioak gizarteratu eta borrokatzera. Gauza bera lortzeko bi bide ezberdin bezala uler liteke agian.\nZiurrenik beste edonolako egoera batean denontzako nahiko eroso izango litzateke EHUn statu quo hau mantentzea, baina zorionez edo zoritxarrez gainera datorkigunak beste nolabaiteko erantzuna behar du. Eta ezin errepika daiteke Boloniarekin gertatutakoa.\nBatasuna? koordinazioa? has gaitezen elkar arteko komunikazioarekin\nEzin uka daiteke aproposena ikasle mugimendu guztiak egun batean bildu, manifestu bat idatzi eta lan programa bat adostu beharko genukeela. Baina bost urte dira dagoeneko honetan murgildurik daramatzadanak (eta karrera bukatzear) … eta ezin mirariak eskatu bata besteari. Ezin eska dezakegu #ikaslealtxamendua gera dadila beste elkarte eta agenteekin adosteko ezta atxiki gaitezela begiak itxirik. Ez luke zentzurik.\nEz naiz ni izango zer nolako batasun/adostasun/koordinazio behar den proposatuko duena, azken finean karrera bakar batera mugatzen den ikasle elkarte txiki batetik nator baina… nolabaiteko komunikazioa behar da. Zein forotan? Ikasle Kontseilu Nagusia izan liteke, Campusetakoak, espreski egoera dela eta sor litekeen plataforma, lan talde bat, etab. baina mahai beraren inguruan bildu behar gara.\nBitartean, tasa eta titulazioak mantentzeko ikasle kopuru minimoaren igoera, ikasle-kostua kalkulatzeko sistema eta bigarren eta hirugarren matrikulazioetako penalizazioaren aurka geure kabuz eta unibertsitate barnetik borrokatu beharko dugu.\nEta gainera datorkiguna ez du Ikasle Abertzaleak bere bidetik konponduko, ezta geuk ere…\nEHUko Gipuzkoako Campuseko Ikasleen Kontseilu-burua\nMedikuntzako Ikasleen Batzarreko presidentea\n4 pentsamendu “#ikaslealtxamendua, ikasle mugimenduak dialektika iraultzaileaz haratago”-ri buruz\nEHUko ikaslea 2012-05-01 02:16\nIAk #ikaslealtxamenduarako deialdia luzatu du,\n..eta zuek, bien bitartean, zer egin duzue, edo zer proposatu duzue egiteko?\nMiriku 2012-05-01 02:28\nOrain artean EHUko Ikasleen Kontseiluaren ez ohiko asanblada deitu, komunikatua adostu eta bozkatu eta prentsaurrekoa eman da besteak beste Celáa eta Errektorearekin biltzeko eskaria eginez eta kontabilitate analitikoaren erabilerak ‘ezkutuko tasa igoera’ bat izan ez dezan eskatuz (gauza ugariren artean). Era berean manifestu bat idatzi da beste agente sozialekin adostu nahi dena eta EHUko Gobernu Kontseilura hitzarmen bat eramango da. Eta 2an berriro ere ez-ohiko deialdia dago EHU Ikasleen Kontseilu Nagusiarena.\nAlderdi “instituzional/burokratikoa” hori litzateke (ziurrenik “ezezagunena” baina konponbide “praktikoak” eskain ditzakeena), ikasle elkarte eta talde hauetatik bilera informatiboak antolatu nahi dira eta bereziki, testu informatibo bat idatzi nahi da (hau da zailena, Hezkuntza Sailak ere ez dakielako erreget dekretuak zehazki nola eragingo duen tasetan adib.) ikasleen artean banatzeko.\nBatzuok arnasteko tarte gehiegirik ez dugu izan 😉\nGalder Gonzalez 2012-05-01 11:25\nAtzo Twitter bidez izandako eztabaidan argi geratu ziren hainbat gauza baina ziurrenik gehienek jarraitu ez zutenez, hemen uzten ditut detaile batzuk:\nIkasle Abertzaleak ikasle talde maioritarioa da eta, gauza askotarako, hegemonikoa ere. UPV zein UPNAn duen indarraz gain ertainetan duena ere gehitu behar da. Gauzak horrela bere plangintza propioa aurrera eramateko gaitasun nahikoa du. Eta plangintza hori ez da mugatzen tasak edo karreren egoerari, baizik eta Euskal Eskola Nazionala lortzeko bidean egin beharreko pausuei.\nNahi baduzu Ikasle Abertzaleakek soluzio ideologiko bat proposatzen du, zuek ideologia dominantearen barruan soluzio partzialak eskaintzen dituzuen bitartean. Egia da IAk beste talde batzuekin gauzak egiteko aukera duela, eta hala egin du askotan (Adibidez Euskal Ikasleen Batzar Nazionaletan, Bolognaren aurkako borroketan, Bizkaibusen inguruan egondako batzarretan, euskara taldeekin, bere garaian Ikasle Kontseilua eraldatzeko mugimenduekin…) baina bestetik ezin duzu esan “independiente” deritzon horrek talde homogeneoa eratzen dutenik: bakoitza mundu bat da eta bakoitzak bere interesak ditu. Batzuk independiente direla diote, nahiz eta PP eta PSEren karnetdun liderrak izan.\nBestetik aipatzen dituzu Lurgorri eta Ikasle Ekintza. Lurgorrirekin gauza gutxi egin daitezke atal honetan: PNVren indar dependiente gisa neoliberalismoaren defentsa egiten du. Tasak humanoagoak egitea proposatu ahal du, baina ez du inoiz aldarrikatuko Unibertsitateak krisitik ateratzeko behar duena: haustura, burujabetza eta sozialismotik erakitzea. Ikasle ekintza ez dut ezagutzen, baina esango nuke ez dela talde handiegia ere eta, beraz, urgentziazko momentu honetan posible dela eurekin gauzak adostea. Nahi edo ez, IAk erabaki beharko du.\nBeraz zilegi da IA kritikatzea gauzak besteek baino azkarrago egiten dituelako, baina ez oztopatu mugitzen dena, zerbait lortzen duenean zuentzat ere izango delako.\nMiriku 2012-05-01 12:18\nTheklan, ados nago 😉\nIkasle elkarte independenteak gaur egun bai ari garela era homogeneo batean lan egiten, alegia, bai Unibertsitateko Klaustroa zein Campusetako Ikasleen Kontseiluetan aho batez hitz egin eta bozkatu ohi dugu azkenaldian (2010etik gehien bat). Heterogeneoak gara, duda barik, eta hori askotan ikusten da, baina baita ere bozka eta ikasle kontseiluetan lehen indarra.\nBestalde, ez dago karnetdun jendea. Zorionez Ortego eta ‘La Voz’-ren garaiak atzean geratu dira. Eta zorionez diot azken finean ez EB, PP, EAJ eta PSErekin lotura zuen jendea zegoelako, garai horietan egon ziren arazoengatik baizik. Baina momentu honetan bai ‘Gazte Kanpusa’ eta lotura politikodun antzeko proiektu desagertuak daude.\nEta horrek Ikasle Abertzaleak (Araban), Lurgorri (Bizkaian) eta Ikasle Ekintza bezalako elkarteekin adostasunak lortzea baimentzen du.\nLurgorriz… nire iritzia eman dut, EHUko Ikasleen Kontseilu-buruak eta euren gobernu-kontseilu kideak lehenak izan dira ‘kalitatezko unibertsitate publiko euskaldun’ bat eskatzen eta unibertsitateko organoetan defendatzen.\nEdonola ere, ez naiz ni izango IA eta Lurgorri artean jarriko dena, are gutxiago biekin lan egiten dutenean talde independenteek edo nik pertsonalki bi elkarteetako Ikasle Kontseilu-buruak bozkatu ditudanean urte hauetan. Ez ditut harriak beraz nire teilatuaren aurka botako, ezta beste elkarte edo zerrendaren aurka. Denok egin ditugu geure akatsak eta azpimarratu nahi dut, denok (AEM/MIBek baita ere) eta elkarte guztien bizkarretan labankada bat baino gehiegoaren orbainak ikus daitezke, baina taldeko terapia ez da hemen proposatzen dena.\nAmaitzeko, artikuluak argi dio\n“Ezin eska dezakegu #ikaslealtxamendua gera dadila beste elkarte eta agenteekin adosteko”\nbaina bai “parlamentua” eska daitekeela. Mahai beraren inguruan denok esertzea eta hitz egitea. Besterik ez 😉


Jakinarazi dute eutanasia bat egin dela lehen aldiz Euskal Herrian | Gizartea | Berria\nDHEren protesta bat, eutanasia legeztatzearen aldekoa, Bilbon. MARISOL RAMIREZ / FOKU Tamaina handiagoan ikusi\nOsakidetzak egindako lehen eutanasia kasuaren berri eman du DHE Duintasunez Hiltzeko Eskubidearen Elkarteak, eta esan du Euskal Herrian egindako lehena izan dela; areago, zehaztu du Espainiako Kongresuak eutanasia legea onetsi zuenetik izandako lehenbiziko kasua dela. Elkarteak emandako informazioaren arabera, 86 urteko emakume bat izan da osasun profesionalen laguntzaz hil den pazientea. Gehitu du beste bi lagunek ere abiatu dituztela eutanasia eskeak Osakidetzan. Dena den, Eusko Jaurlaritzako Osasun Sailak ez du deus ere esan: zehaztu du ez duela prozesuei buruzko informaziorik emango.\nEkainaren 25ean sartu zen indarrean eutanasia herritarren esku dagoen osasun zerbitzu bat bihurtu duen legea Hego Euskal Herrian, eta hilabete pasatxoren buruan heldu da lehen kasua. Eutanasiarako eskubidea Hego Euskal Herrian baino ez dago aitortuta, Ipar Euskal Herrian legez kanpokoa baita oraindik ere.\nHegoaldean indarrean dagoen legeak, Espainiako Kongresuak onartutakoak, atariko testuan jasotzen duenez, «era informatuan, argian, eta denboran errepikatuan egindako» eskaerak baino ezingo dira prozesatu. Horrez gain, «pairamendu» egoeran egotea ezinbestekoa izango da prozesua abiatu ahal izateko: eutanasia egin ahalko zaio «pertsona horrek ezin onartuzkotzat duen eritasun edo pairamendu sendaezin bat nozitzen duelako, ezin izan dena baretu beste bide batzuen bidez».\nLegeak berak eskatzen dituen baldintzak direla eta, eutanasia gauzatu ahal izateko, 40 egun inguruko prozesu bat pasatu beharko du pazienteak; zeinetan bere nahia argi azaltzen duen eta eta osasun profesionalek berresten duten pairamendu egoeran dagoela. Horregatik, eskubidea egikaritzeko pasatu beharreko galbaheak ugariak dira: pazienteak bere medikuari eskaera egin beharko dio, eta hamabost egunean eskaera berretsi. Baina mediku horrez gain, beste mediku batek eta berme eta ebaluazio batzorde batek ere aztertu beharko dute haren kasua, «baldintzak betetzen direla ziurtatzeko».\nLegeak berak eskatzen dituen baldintza guztiengatik «berme juridiko nahikoa» eskaintzen duela iritzi diote zuzenbideko zenbait adituk. Baina kritikarik izan du, legea onartu zenetik indarrean sartu arte hiru hilabete besterik ez zirelako pasatu. Tarte hori laburregia den iritzia azaldu dute hainbat eragilek, ez baita astirik egon eskariei erantzuteko protokoloak ondo txertatzeko, eta osasun profesionalei behar adinako trebakuntza emateko.


Zorionak eta eskerrik asko! – Egizu elkartea\nMerienda izan genuen barikuan, berbalagunona. Urtero legez, ikasturteari egur esan eta udari ongietorri! Aldai Patronatuan lotu ginen, urteko argazki onenak ikusi, plan berriak, ideia berriak datorren ikasturterako.\nLanderrek prestatu zuen denontzako gutuna hementxe uzten dizuegu:\nArrastion eta eskerrik asko denoi kurtso amaierako merienda honetara etortzeagatik.\nGu ez gara oso diskurtsozaleak, ez garelako oso formalak, badakizue, baina gaur salbuespen txikia lerro hauek botatzeko.\nLerro hauen bitartez bakar bakarrik esan nahi dizkizuegu bi gauza: eskerrik asko eta zorionak. Eskerrik asko guztioi kurtso honetan ere, txintxo-txintxo ibili zaretelako, astero, tabernan, plazan, kalean, kafea hartzen, pintxoak jaten, ondo pasatzen… euskaraz. Eskerrik asko hitzaldietan, diaporametan, ikastaroetan, mendi irteeretan, bertso saioetan, bizikletaz ibiltzen, Euskal Herria ezagutzen egon zaretelako… euskaraz.\nEskerrik asko EGIZU egin duzuelako, zabaldu duzuelako, handitu duzuelako. Mila esker, benetan denoi.\nEta zorionak. Zorionak zuei, gero eta gehiago garelako, inoiz baino talde gehiago ditugulako, jarduerak, planak, asmoak, ametsak handitzen, zabaltzen lagundu duzuelako.\nAskotan esaten dugu eta ez da esaldi hutsa. Gaur ere esango dizuegu: zeuek egiten duzue EGIZU, zeuek zarete EGIZU. Zorionak denoi.\nEta datorren urtean gehiago. Gehiago eta hobeto. Zuek nahi duzuen guztia, euskaraz, zuentzat, denontzat. Getxon euskaraz bizi arte.\nBesterik ez berbalagunok, lagunok: eskerrik asko eta zorionak.\nOndoren portu zaharrera jaitsi ginen, gau ederra, giro ederrean!\nEgizu Getxo Euskaldun elkartea2007-06-25T14:48:16+02:002007-06-25|berbalagunok|0 Comments


1718.ko matxinada (eu) - Sorapedia\n1718.ko matxinada (eu)\nBeste matxinadak ikusteko, sakatu hemen\nBilbao XVIII. mendean\n2 Matxinada Soraluzen\n4 Aduanak Ebro aldera berriro\n1714. urtean Felipe V Borboikoak Espainiako Ondorengotza Gerra irabazi zuen, Espainako koroa eskuratuz.\nGerra luzea izan zen (1700-1714), eta erregeak dirua behar zuen. Gainera, 1717. urtean Lauko Aliantzaren Gerra sortu zuen, Britainia Handia, Frantzia, Austria eta Herbeheretako Errepublikaren aurka.\nDiru falta zela besteak beste, 1717. urtean aduanak Gaztelako mugetara (hau da, itsas ertzera eta Frantziako mugetara) eraman zituen, euskal probintzien zerga sistema (eta ekonomia) irauliz: batzuentzat komenigarria zenak (Gaztelan saltzeko zergak desagertu ziren) besteentzako kaltea zekarren (atzerriko garia zergapetu zuten, adibidez).\nGariaren prezioak gora egingo zuelakoan, lehen matxinada (edo aduanetako matxinada) Bizkaian lehertu zen, 1718.ko abuztuan nekazariek zerga-bitzaile bat Bilbon hil zutenean. Matxinoek ziotenez, lege berria foruen kontrakoa zen, eta Bizkaiko agintariak ez ziren legeari aurka egiten ari. Alkateak, diputatuak… preso hartu zituzten eta batzuk hil ere.\nMatxinada Bizkaia osora zabaldu ostean, Gipuzkoara ere heldu zen. Lehen istiluak Elgoibarren izan ziren, urriak 11an. Lau egun geroago, urriak 15ean, Bergaran ehun bat gizon armatuak bildu ziren, baina alkateak baretzea lortu zuen. Dena dela, istiluak Debarro osora zabaldu ziren: Arrasate, Mutriku, Bergara, Deba, Soraluze, Elgoibar, Elgeta, Aretxabaleta, Eskoriatza, Gatzaga, Oñati, Azkoitia eta Segura. Jauregi batzuk arpilatu, beste batzuk erre, inoiz jauntxoren bat hil...\nAzaroaren hasieran Elgeta, Arrasate eta Leintz bailaratik heldutako nekazariak Bergarara bildu eta bertako etxe batzuk erre ostean, alkatea behartu zuten Bizkaiko ahaldun nagusiak sinatutako dekretuen antzekoak sinatzera.\nBergarako Udalak Soraluzekoa istilu hauetaz jakinaren gainean jarri zuen, eta matxinoak bertara joateko asmoa zutela. 1718.ko azaroak 6an, goiz goizetik, hirurehun bat gizon armatu abiatu ziren Bergara eta Elgetatik Soraluzeruntz, jende eta arma gehiagoren bila.\nSuzko Armen Erret Fabriketako gremioek bertan behera utzi zuten erregearentzako beren lanak (langile faltagatik? kobratzeko arazoak aurre ikusiz?) eta matxinada bukatu artean ez ziren lanera itzuli.\nAitonensemeak ez ziren geldi egon: Legazpia, Oñati, Bergara, Antzuola, Urretxu eta Segurakoak azken herri honetan bildu ziren, 1718.ko azaroak 12an, elkarte edo anaidia sortzeko, matxinoen erasoetatik babesteko. Guztion artean 300 gizon prestatu zituzten, behar izan eta gero borrokara ateratzeko. Gero, Ormaiztegi ere bildu zitzaien, beste hogei gizonekin.\nBestalde, azaroak 11an Bilbon sartu zen erret gudaroste bat, 3.000 gizonezko, Blas de Loya marexala buru zutela. Inork ez zien aurre egin, eta tiro bakar bat be ez zuten jo behar.\nHurrengo egunotan agintariek herriei eskatu zieten informazioa eta, honen arabera, errepresioa antolatu zuten. Bizkaian 169 lagun zigortu zituzten, horietatik 36ri heriotz zigorra ezarri ziotela, eta gainontzeko gehienei zortzi urte galeratan. Gipuzkoan, berriz, 63 laguni isun larriak jarri zizkioten.\nAduanak Ebro aldera berriro\n1717. urtean Lauko Aliantzaren Gerra sortu bazen ere, mugan ez zen mugimentu handirik izan... 1719 arte.\nAgian aurreko urteko gertaerak aprobetxatzeko, 1719.ko udan Frantziako gudaroste batek, Berwick-eko duke frantsesak gidatuta, Bidasoa zeharkatu zuen eta Gipuzkoa, Buzkaia zein Arabaz jabetu zen. Berwick-eko dukeak foruak gordeko zituela hitza eman eta gero, bai Gipuzkoa bai Araba Frantzian sartzearen alde agertu ziren, eta Bizkaia ez aurrera ez atzera geratu zen.\nHonen aurrean, 1719. urte bukaeran Felipe Vak bertan behera utzi zuen 1717.ko legea, aduanak itsas-ertzera ekarri zituena. Hiru probintziak frantsesen eskutan egonda, eta Frantzian sartzeko arriskuan, gerora begira euskaldunen bihotzak bere alde jartzea komeni zitzaiolako.\n1720.ko otsailean Hagako (Holanda) ituna sinatu zuten, Lauko Aliantzaren Gerra bukatuz. Berwick eta bere gudarostea Frantziara itzuli ziren atzera, eta Felipe V. erregeak euskal probintziak berreskuratu zituen. Nahiz eta aurreko urtean 1717.ko legea bertan behera laga, aduanak kostaldean mantendu ziren beste pare bat urte.\nAzkenean, 1722.eko abenduak 22an zerga-muga Ebro aldean jarri zen atzera; seguru asko aduana berritan jasotako zergak uste izandakoak baino askoz txikiagoak izan zirelako.\nBestalde, lau urte geroago, 1726. urteko abenduak 26an, erregeak bizirik geratzen ziren matxinoak barkatu zituen.\nBesteak beste, 1718.ko matxinadak Caracasko Gipuzkoar Errege Konpainiaren sorrera bultzatu zuen.\nKonpainia hau, Gipuzkoarentzat garrantzitsua izateaz gain, Soraluzerako oso onuragarria izan zen: urte gutxitara Erret Lantegien asentista izendatu zuten, eta ekoizpena asko handitu zen.\n↑ Lehen matxinada. Wikipedia (euskaraz).\n↑ Bergarako hiribilduak ohartarazten du matxinatuek etxeak erre eta hondatu dituztela, eta Soraluzera jaisteko asmoa dutela, bertako arma eta polboraz jabetzeko. El guipuzcoano instruido. Domingo Ignacio de Eraña (Donostia 1780).\n↑ Placenciako hiribilduak bertan gertatu den guztiaren berri ematen du, bai eta matxinatuek gauzatutako kalteei aurre egiteko izan dituen jardueren berri ere; eta estimazioz erantzuten zaio, egiten ari den guztiaren berri emanez. El guipuzcoano instruido. Domingo Ignacio de Eraña (Donostia 1780).\n↑ Lauko Aliantzaren Gerra. Italiako lurrak semeentzat berreskuratzeko, Felipe Vak Britainia Handia, Frantzia, Austria eta Herbeheretako Errepublikaren kontra hasi zuen gerra… eta galdu!\nRetrieved from "http://www.sorapedia.eus/index.php?title=1718.ko_matxinada_(eu)&oldid=26185"\nThis page was last edited on 28 November 2021, at 18:42.


2019 Aza 23\nHondarribiko Udaleko Gazteria departamentuak, GazteTEK tailerren seigarren edizioa egingo du Gabonetan. Ekintza hauek Hondarribia Abian, Hondarribiko Enplegu eta Garapen Ekonomikoaren aldeko planaren baitan antolatzen dira Bidasoa Biziriken lankidetzarekin. Izen ematea Udaleko webgunean eta Javier Ugarte kaleko Gazte Informazio Bulegoan egin ahal izango da astelehenetik aurrera.\nMUTU’ DANTZA GARAIKIDE IKUSKIZUNA OSTIRALEAN ITSAS ETXEA AUDITORIUMEAN\nOstiralean Itsas Etxea Auditoriumean dantza garaikideko ikuskizuna izango dugu, ‘MUTU’ emanaldiarekin. Sarrerak 3 eurotan saltzen dira ohiko bideetatik. MUTU hiru dantzarik interpretaturiko iraupen luzeko (45´ gutxi gora-behera) dantza garaikideko pieza eszeniko bat da. Hutsik ez dagoen isiltasun trinkoaz. Pertsonen arteko erlazioek aislamendu indibidualetik ateratzen gaituzte.


IKT txokoa: ETORRI NIRE BILA\nTeknologiaren hazkundea ez da lineala izaten ari, esponentziala baizik». David Roberts Sillicon Valleyko (AEB) Singularity unibertsitateko adituak hitz horiekin laburbildu zuen joan den urte amaieran teknologiaren egungo egoera. «Teknologia abiadura astronomikoan ari da garatzen; pentsa, batzuetan guretzat ere zaila da bilakaera hori ulertzea». Hori esanda, mahai gainean jarri zituen aipatzen duen hazkunde horren adibideak. XX. mendeko lehen 70 urteetan izaniko aldaketa abiadura «erruz gainditu» dela azken lau urtean zioen, eta 2003. urte osoan munduan sortu zen informazio guztia gaur egun hamar minutuan sortzen dela. «Produktu berriak dagoeneko ez dira ukitu daitezkeen objektuak; software gisa ari dira sortzen». Eta hor dago garapen esponentzial horren gakoa, Aitor Aretxaga adituaren ustez ere: «Gailu batentzako sistema eragile ugari sortzen dira». Beraz, objektu bakar baten bueltan teknologiaren garapena uste baino handiagoa dela zioen Robertsek. Baieztapen hori aste honetan bertan berretsi dute, gainera. Ostiralera arte CES azoka egin dute Las Vegas (AEB) hirian, eta nahikoa da han aurkeztu dituzten berritasunei erreparatzea adituek dioten joera hori hala dela ikusteko. Hasi berri den urtean teknologiak zein joera izango duen erakusten dute sektoreko enpresek, eta aurten aldaketa nagusi bat izan da. Aurreko urteetan ez bezala, sakelako telefonoak, ordenagailuak edota tabletak ez baitira azokako protagonista nagusiak izan. Bigarren mailan geratu dira. Horien ordez, garrantzi nagusia gauzen Internetek eta janztekoak diren gailu elektronikoek hartu dute. «2014an abiatu zen joeraren jarraipena» dela azaldu du Aretxagak. Jarraipena bai, baina teknologiaren garapena bezala, esponentziala. Kasinoen hirian egon diren aditu denek izan dute gauzen Internet ahotan. Baita Yoon Boo-Keun Samsungeko presidenteak berak ere. Hala zioen azokaren sarrera hitzaldian: «Gauzen Internet esaten zaion aroa hastapenetan dago, eta ez da etorkizun abstraktu bat. Errealitate hori egia bihurtzeko beharrezko elementu guztiak gure artean dauzkagu». Egunerokoan ohikoak diren elementuak sarera konektatzeari deitzen zaio gauzen Internet, eta horiek edozein lekutatik kontrolatu daitezke era horretan. Azokan halako gailu ugari aurkeztu dituzte. Hala nola sarean konektatzen diren automobilak, erlojuak edo etxetresnak. Eta etorkizunean ildo horrek izango duen garrantziaren jakitun, Yoonek aurreratu zuen bide hori sakontzen jarraituko dutela: «Hemendik bost urtera gure produktu denak, telefono, labe edo xurgagailuak izan, adimendunak izan daitezela nahi dugu». Duela gutxi arte ezinezkoa zirudien garapen horrek, baina horretarako baldintza logistikoak hobetzen ari direla azaldu du Aretxagak. «Iraganean, sarea mugatuta zegoen, eta ezin zen nahi zen guztia sarean konektatu. Orain nahi beste helbide izateko mugarik egongo ez denez, edozein gailuetara konektatzeko aukera zabalduko zaigu». Ondorioz, gauzen Internetek iraultza teknologiko eta ekonomiko bat eragingo duela dio.\nHorren jakitun dira automobilen sektoreko arduradun nagusiak ere. «Gauzen Interneten garapenarekin batera, gure industriari aukera berri bat zabaltzen ari zaio parean», zioen Elmar Frickenstein BMWko zuzendariorde elektronikoak aste honetan. Hori esan, eta orain arte zientzia fikzioa zena errealitate izan daitekeela erakutsi zuen. Horretarako, eskumuturrean zeraman erlojuari lau hitz esan zizkion: «BMW, etorri nire bila». Agindua jaso, eta autoa abian jarri zen, gidariaren ondoan geratzeraino. Ez zen Knight Rider telesaileko Kitt automobila, eta Frickenstein bera ere ez da Michael Knight. BMW garatzen ari den teknologia azokan erakutsi zutena ez den bezala. Lantzen ari diren aplikazioa erakusteko modu bat besterik ez zen izan. Forbes aldizkariak aurreratu duenez, konpainia alemaniarra autoak aparkatzeko teknologia bat garatzen ari da. Erloju batekin aktibatu, eta ibilgailua aparkaleku batean era autonomoan mugituko litzateke aparkalekua topatu arte. Frickensteini, ordea, antzezpenak balio izan zion arreta guztia bereganatzeko. Mercedes konpainiak bai, gidatze autonomoa duen ibilgailua aurkeztu zuen azokan, eta, horrela, BMWk bezainbeste arreta bereganatu zuen. Automobilen geroaz hala hitz egin zuen Dieter Zetsche konpainiako presidenteak: «Etorkizunean, luxuzko ondasunaz gozatu ahalko dugu ibilgailuetan: espazio pribatuaz, eta denboraz». Horretarako, gidariaren eserlekuak bira ematen du, automobilaren barruan espazio handi bat sortuz. Aurrerapena ere egin zuen Zetschek: «2030erako era horretako ibilgailuak ikusi ahalko dira errepideetan». Urruna den etorkizuna oraingoz, baina mugarria ere izan daitekeena, askoren ustez.\nGauzen Internet garatuz joango den heinean, gero eta gailu gehiagok izango dute sarerako sarbidea. CES azokan oheak, labeak, garbigailuak eta kafea egiteko makinak ere aurkeztu dituzte, denak ere Interneterako sarbidearekin, eta, ondorioz, sakelako telefonoaren bidez aginduak emateko aukerarekin. Baina gauzen Internet ez da gailuetara bakarrik mugatuko, baita jantzietara ere. Teknologia weareable-a bezala da ezaguna. Ezagunenak eskumuturrean jartzen diren gailuak dira, eta, CEA AEBetako elektronika kontsumoko patronalak egindako ikerketa baten arabera, arrakasta izango du aurten teknologia horrek. Izan ere, estatubatuar helduen %9k halako gailu bat erosteko asmoa dauka aurten. Baina horiez gain, txirrindularitzako kamisetek, galtzerdiek, kaskoek eta maskotentzako osagarriek ere izango dute sarerako sarbidea. «Espero ez dugun jantzietara ere iritsiko da Interneterako sarbidea». Joan den urtean Googlek betaurreko adimendunak aurkeztu zituen, «sustapen itzela egin zien, baina, oso garestiak zirenez, ez zuten arrakastarik izan», azaldu du Aretxagak. Aurten, baina, kontraerasoa egingo duela dirudi, beste betaurreko batzuk merkaturatzeko asmoa azaldu baitu konpainia estatubatuarrak. Edozein moduz, adituak ez du uste aurten ere salmenta handirik izango duenik. Bestelako iritzia du hiru dimentsioko inprimagailuen inguruan. «Joan den urteko berrikuntza interesgarrienetako bat izan zen, eta iraultza bat eragin du, esaterako, hezkuntzan». Lanbide Heziketan eta halako ikasketetan gailu oso erabilgarria dela uste du, une bakoitzean behar den pieza egiteko aukera ematen duelako. Gailua bera ez da izango 2015 honetako berrikuntza bat, baina bai haren demokratizazioa. Izan ere, gero eta konpainia gehiago interesatu dira teknologia honetan, eta horrek produktuaren merkatzea eragingo du. Adibide moduan, CES azokan 30 enpresak erakutsi zituzten euren inprimagailuak, eta azokan bertan 1.400 metro koadro hartu zuen horiei eskainitako guneak. Aurreikuspenak ere tamaina horretakoak dira, CEAren arabera. Urtea amaitu bitarte, mundu osoan, 67.000 inprimagailu salduko baitira AEBetan, iazko kopurua baino %43 gehiago. «Eskola askok erosiko dute, norbanakoez gain». Baina inprimagailuen esparrua ez da urte honetan demokratizatuko den bakarra. Irudiaren esparruan bi eremu gero eta gehiago zabalduko baitira. Batetik, 4K telebista dago. Zinemako pantailako kalitatearekin gero eta gehiago parekatuko da pantaila txikikoarena, eta prezioak ere merkatu egingo dira. Horretarako, ezinbestekoa izango da garatu berri duten puntu kuantikoen teknologia, eta, aditu askoren arabera, 4K telebista —bereizmen handiko estandar berria— zabaltzeko giltza ere izango da. Samsung eta LG konpainiek baliabide horrekin landutako telebistak aurkeztu dituzte azokan, eta harrera beroa jaso dute, gainera. Horrez gain, Hollywoodeko estudioek eta etxetresnetan lider diren konpainiek 4K sistema bultzatzeko akordioa plazaratu dute CESen bertan. Berrikuntzak eta asmoak, beraz, ildo beretik doaz. Bestetik, irudiaren esparruan errealitate birtualak ere zeresana eman du aurten. «Proiektu oso handizalea zen hasieran, esparru askotara iritsi nahi zuelako, baina azkenean bideo jokoetara mugatuko da ziurrenik», azaldu du Aretxagak. Razer konpainiak OVSR betaurrekoak eraman ditu azokara, eta duela gutxi arte oso esku gutxitan zegoen gailu bat jende gehiagorengana iristeko prezioan merkaturatuko ditu, gainera. Baina aurrera pauso nagusi bat eman du bideo jokoetan espezializatutako enpresak, kode irekiko plataformakoak izango baitira betaurreko horiek. Hau da, bakoitzak bere arabera programatu ahalko du, eta, adituen ustez, aplikazioa esponentzialki haziko da. Baita horretan ere.\nEtiketak: CES, etorkizuna


Bazkalordua. Goiko bizilaguna etxean sartzen sumatu dut, baita haurrak ere. Neska gaixoak desesperatua dirudi bikiekin.\nGezurra badirudi ere, gustoko ditut goikoen zalapartak. Umeetako baten negar hotsak, eta besteak zoruaren kontra ematen dituen kolpeak. “Barazkiak bazkaltzeko” esan dut neure kolkorako, eta irribarrea atera zait. Begiak itxi ditut une batez, eta gure etxeak goikoarenaren antza zueneko garaiak etorri zaikit burura.\nSeme-alabak txakurra eta katuaren moduan zalapartaka. Senarra amorratuta, deskantsuan egoten lasai ez ziotelako uzten, eta amona berriz eskuak burura eramanda, haurren iskanbilekin sufritzen. Eta ni, sukaldeko lanak egiten, denekikoa ezin eginik. Negarrez etortzen zitzaidan alaba kontsolatu, senarra biguntzen saiatu eta amari ume kontuak besterik ez zirela eta lasai egoteko esanez. Goiko neska gaztea ere horrela ibiliko da, baina tira, uste baino lehen etorriko zaio lasaitasuna, eta segidan, bakardadea.\nLehenik amona joan zitzaigun, ondoren seme zaharrenak alde egin zuen atzerrira ikastera. Bikotea aurkitu, haurrak izan eta bertan finkatu zen. Orain urtean birritan soilik etortzen da. Alabak ere bide beretik jarraitu zuen. Hau gertuago geratu zen, Nafarroan; baina munduaren beste puntan balego bezala. Eta tartean senarrari minbizia heldu zitzaion. Bizitza guztian zehar erretako tabakoaren ordaina seguraski. Hura zaintzen eman nituen hiruzpalau urte, noizbait sendatu eta elkarrekin zahartuko ginelakoaren esperantza faltsuarekin. Baina bera ere joan egin zen, ni bakarrik utzita.\nAtzoko babarrun hondarrak jan eta egongelara joan naiz, manta sabel gainean zabaldu eta siesta egiteko asmoz. Ez dut ordea logurarik.\nTelefonoa hartu eta alabari sakelakora deitu diot. Lehen tonua. Bigarrena. Hirugarrena amaitu orduko erantzungailu automatikoa. Okupatuta ibiliko da, akaso. Tarteka deitzen dit bai. Oso tarteka.\n→ Leer fragmento siguiente Hitz mutuak III: Arratsaldea\n← Leer fragmento anterior Hitz mutuak I: Egunabarra\nFotografía “La abuela del puro” de Jean François Walhain, primer premio del XXII certamen de fotografía Hermano Oroz en modalidad color.


Arratia: Ekuadorreko oihaneko herrien amaiera oso gertu egon liteke: Miguel Angel Cabodevilla\nEkuadorreko oihaneko herrien amaiera oso gertu egon liteke: Miguel Angel Cabodevilla\nEkuadorren hiru hamarkadaz bizi eta gero, Amazoniako herrietan aditua da Miguel Angel Cabodevilla kaputxino nafarra. Hogei liburu baino gehiago idatzi ditu Ekuadorreko indigenez, baina azken lana, Una tragedia ocultada, polemika iturri bihurtu da. Koldo Azkuneren alkarrizketa Argia astekarian.\nEremu babestua izan arren, Yasuni oihanean petrolioa ustiatzen hasteko eztabaida Ekuadorreko Batzar Nazionalera iritsi zen apirilean eta Cabodevillak orduantxe aurkeztu zuen liburua, Quitoko epaile bat argitalpena debekatzen saiatu bazen ere. Urrian, ustiatzea baimendu du Batzarrak eta horrek oihan itxian bizi diren Taromenane herria desagertzeko arriskua ekar dezakeela uste du misiolariak. Politikarien zinismoa salatu eta Taromenane eta Huaorani herrien arteko hilketak interesagatik baimentzen dituztela iradoki du.\nZalaparta handia eragin du zure liburuak; ziurrenera ez zenuen halakorik espero.\nEz, ia 30 urte egin ditut Ekuadorren [Iruñeko San Antonio elizara destinatu berri dute], eta horrelako erreakzio bat dagoen lehenbiziko aldia da. Epailearen erabakia, liburua kaleratzea galarazi nahi izatea, neurriz kanpokoa izan zen. Zalapartak Ekuadorren egun bizi den egoerarekin dauka zerikusia: lehenengo aldia da gizartearen eta Gobernuaren artean tentsio moduko bat sentitzen dena. Gobernuak ustiatuko ez zuela bazioen ere, Yasuniko lur zati batean sartzeko erabakia hartu du eta gizartearen erantzuna nahiko handia izan da.\nLiburua debekatzeko saiakera aurkezpenaren egun berean etorri zen, eta gau horretan bertan Rafael Correa presidentea zurekin harremanetan jarri zen.\nAspaldian ez zen Ekuadorren libururik debekatzen, eta Gizarte Zientzien Latinoamerikako Fakultatean aurkezten ari ginen, Ekuadorreko inteligentziaren bihotzean. Liburuaren aurkezpenera jende andana bildu zen, eta liburua galarazteko neurria gehiegizkoa zela ulertu zuten denek segituan. Gainera, Ekuadorreko Gobernuak atera duen Komunikazio Legearekin [Mozalaren Legea izenez ezaguna] piztuta zegoen suari abar gehiago botatzea suposatzen zuen. Hortaz, Gobernuak ez zuen misiolari batekin arazorik izan nahi eta prentsa-ohar bat karrikaratu zuen, liburuaren debekuan euren erantzukizuna zurituz. Are gehiago, gau horretan bertan presidenteak eta ministroren batek telefonoz deitu zidaten, debekua neurri politiko bat zela ukatuz, eta erabaki judiziala zela ziurtatuz, independentea. Epailearen erabakia hanka-sartze ederra iruditzen zitzaiola aitortu zidan Correak. Oso jatorra izan zen nirekin, eta Yasuniri buruz nuen iritzia azken muturreraino defendatzeko eskatu zidan. Nik, horrela eginen nuela erantzun nion.\nPolemikaren ondoren, Iruñera itzuli beharrean izan zara, anonimotasunera, apaiz lanetara. Urrutitik, zein sentipen duzu Ekuadorren bizi izandakoez?\nMomentu honetan Iruñera itzuli behar izateak min egin dit. Yasunin arazo serio bat dagoelako eta liburu honek sarraskiak gertatzen diren zonaldeko huaorani eta misiolarien arteko harremanak nahastu dituelako. Ur-putzu batera harria bota izan banu bezala da, eta harria bota eta berehala banoa, nik jaurtitako harrikadak han ditudan kideei eragingo diela jakin arren. Bai, gogorra egin zitzaidan itzulera, baina hementxe egon beharra daukat.\nIrakurri alkarrizketa osoa Argia astekarian\nDomekean Jesusegaz eta alkarteagaz bat\nHerri honek bake-mina.\nArgiaren Jaia 2014: Areatza\nArgiaren Jaia 2014: Zeanuri\nArgiaren Jaia 2014 Igorre: bateo eta guztiz\nHaur misiolariak 2014:Haurrei haurrek laguntzen\nArgiaren Jaia 2014 Artea\nZerbait berri eta on Algo nuevo y bueno: Jose Anto...\nVíctimas y presos: Joxe Arregi\nLemoa: ardi galduaren bila...\nLemoako Epifania: dotore-dotore\nEkuadorreko oihaneko herrien amaiera oso gertu ego...\nBediako Epifania: herri osoa frontoian!\nArratiako tranbia (1902-1964)\nKontakizun txundigarria Relato desconcertante: Jo...\nArratiako KT: Artean ospatu da Gabon Jaia: 170 arg...\nUrte barri barri 2014!


Karmele Igartua hil da, Aretxabaletako poeta | Kultura | Berria\nKarmele Igartua hil da, Aretxabaletako poeta\nIaz Denbora enararen hegaletan liburua argitaratu zuen, eta orain bi urte, Hitzak orbainetan. Bere lanak aldizkari eta gehigarrietan ere argitaratu izan dira.\n2010eko abuztuak 21\nKarmele Igartua Aretxabaletako poeta hil da. 1959an jaio zen Aretxabaletan. Irakaslea izana da. Poesia beti izan du lagun, irakasle lanean bere antzezlanak ikasle eta irakasleekin taularatu izan ditu. 2008an =iHitzak orbainetan=i izeneko poesia liburua argitaratu zuen Euskaltzaindiarekin, Felipe Arrese Beitia saria jaso ondoren. Iaz, =iDenbora enararen hegaletan=i izeneko liburua argitaratu zuen Pamielarekin. 2005ean Bergarako Idazle Eskolan eman zuen izena eta harrezkero, asko idatzi du. Lehenengo ikasturte bukaeran, Idazle Eskolako beka jaso zuen narrazioa alorrean. Artikuluak ere idatzi ditu =iMugalari=i, =iNabarra=i edo =iAdministrazioa euskaraz=i aldizkarietan. Idazle Eskolako webgunean irakur daiteke bere lehen liburua osorik. Bere azken errezitaldia Literaturian eman zuen, Igor Estankona, Paddy Rekalde eta Xabier Montoiarekin. Goienari egindako elkarrizketa batean, poesia, irakurleen eskuetan utzi zuela esan zuen: "Poesia da laburpena. Bizitzarena. Pentsamendu oso bat zehatza, zehaztua. Hitz bakoitzak aukeratua behar du, koma bakoitzak hausnartua. Eta hitz egiten duten isiluneak. Zer eta nola. Poesia da laburpena: izana esanetan eta batzuetan, orbainak hitzetan".


#bergarabizi | herrian erosi, denok irabazi\nEntsegu orokorra, Zabalotegin\nDesfilea: diseinatzaileak, arropa egiten\nGuztia ia prest desfilerako\nDesfileko argazki lehiaketa abian da\n2015-10-18 bergaramoda\tUtzi iruzkina\nArgazki lehiaketa ere antolatu dute aurten: #BergaraBizi traola erabiliz Twitterrera eta Instagramera desfileko argazkiak igo ahal izango dira; argazkiak Goiena.eus atariko Bergara bizi blog honetan argitaratuko dira, eta bertara sartzen direnek argazkirik gustukoena aukeratu ahal izango dute.\n50 euroko saria izango du irabazleak, Udalak emandakoa. Lehiaketarako epeak dira urriaren 21a argazkiak sare sozialetara igotzeko eta urria ren 26a botoa emateko (urriaren 21etik aurrera).\n#bergarabizi(r)i buruzko Txioak\nJarraitu Merkatarien eta diseinatzaileen produktuak eta lana, pasarelara irakurtzen →\nDenda bakoitza bakarka aurten, urriko desfilean\n2015-09-25 bergaramoda\tUtzi iruzkina\nHori izango da aurten bigarren aldiz egingo den moda desfilearen berritasunetako bat –beste bat, herriko hiru diseinatzaileren arropak ikusi ahal izango direla–: iaz modelo berak eraman zitzakeen denda bateko arropak eta beste bateko betaurrekoak, adibidez; aurten, ordea, modelo bakoitzak komertzio bakarreko produktuak erakutsiko ditu. Optika bada, adibidez, arropa nongoa den ez da aipatuko; izan daiteke norberarena ere.\nJarraitu Denda bakoitza bakarka aurten, urriko desfilean irakurtzen →\nModa desfileko sariak banatu ditugu\n2014-05-22 bergaramoda\tUtzi iruzkina\nBergara Biziko kideak hasi dira moda desfilearen harira zozketatutako sariak banatzen. Amaia Santorcuatok desfileko argazki lehiaketako saria irabazi du, 150 eurokoa. Argazkiak bozkatu zituztenen artean ere banatu da erosketa txartela eta hori, aldiz, Leire Pinedari egokitu zaio, 50 euroko bonoa. Azkenik desfilearen aurretik dendetan banatu ziren txartelen artean ere zozketa egin zen eta hori Janire Iglesiasek eskuratu zuen, dendetan gastatzeko 150 euroko balioarekin.\nModa desfilea, oso-osorik\n2014-05-19 bergaramoda\tUtzi iruzkina\nSaioa osorik duzue hemen, eta Goiena telebistan ere ikusi ahal izango duzue, ondoko egun eta orduetan:\nAstelehena, 19: 17:30.\nMartitzena, 20: 19:00.\nEguaztena, 21: 13:00 eta 22:00.\nEguena, 22: 15:00.\nSaio hori bera ikusgai dago goiena.net webgunean ere.\nAmaia San Torcuatorena izan da Bergarako desfileko argazki bozkatuena\nDotorezia eta berezitasuna saritu dituzte Bergara Bizi-ren blog honetan antolatutako online argazki lehiaketan, Twitter eta Instagram bidez #bergarabizi traola-hitzarekin bidalitako argazkien artean. Eta Amaia Santorcuatorena izan da, jendearendako, Bergarako I Moda Erakustaldiko argazkirik onena.\nHain justu ere, 32 boto jaso ditu @15_AmaiaSanto erabiltzailearen txioak. Bergarako komertzioetan gastatzeko 150 euroko bonua eskuratu du hark. Boto emaileen artean ere egin da zozketa eta irabazleak 50 euroko bonua eskuratu du. Leire Pinedari egokitu zaizkio 50 euro horiek.\nParte-hartze handia izan da lehiaketan eta 150 lagun baino gehiagok parte hartu dute, botoak askoz gehiago izan direlarik.\nModa desfilea Goiena telebistan ikusi ahal izango da, oso-osorik\n2014-05-14 bergaramoda\tUtzi iruzkina\nSaioa, osorik, Goiena telebistan, ondoko egun eta orduetan:\nZapatua, 17: 16:00 eta 22:00.\nDomeka, 18: 12:00 eta 19:00.\nSaio hori bera ikusgai izango da goiena.net webgunean eta Bergara Bizi-ren blogean ere.\n‘Debagoiena zuzenean’-erako egindako erreportajea\nAukeratu argazkirik gustukoena\n2014-05-13 bergaramoda\tUtzi iruzkina\nBergarako I Moda Erakustaldian ateratako argazkien lehiaketa martxan da. #BergaraBizi traola erabilita sare sozialen bitartez astelehen gauerdira arte jasotako argazkiak zintzilikatu ditugu Bergara Bizi-ren blogean, eta zuei dagokizue orain onena aukeratzea; egubakoitz gauerdira bitartean, hilak 16, eman ahal izango duzue botoa. Animatu parte hartzera!\nLehiaketa honek bi irabazle izango ditu: argazki onenaren saria (150 euroko erosketa bonua herriko dendetan gastatzeko) eta bozkatzaileen artean egingo den zozketa (50 euroko erosketa bonua).\nBotoa emateko, egin klik hemen.\nArgazkirik onena zein izan den Goienaren asteleheneko paperekoan jakinaraziko da, baita goiena.net-en eta Bergara Bizi-ren blogean ere.\nBergarako moda desfilea ‘Debagoiena zuzenean’ saioan, gaur, 20:00etan\n2014-05-12 bergaramoda\tUtzi iruzkina\nAlfonbra gorriak Bergarako San Martin plaza jantzi zuen zapatuan; eta herriko modeloek, alfonbra gorria. Bergarar gutxik galdu nahi izan zuten ikuskizuna: 700 lagunek eserita eta beste askok zutik jarraitu zituzten dotore jantzi eta orraztutako herritarren joan-etorriak. Irudiak, unerik onenak, protagonisten eta ikusleen hitzak… hori guztia eta gehiago, gaurko Debagoiena zuzenean saioan, 20:00etan hasita. Hemen, aurrerapen bat.


Modernoak Arte aretoak Europan Eta non aurkitu | Save A Train\nHasiera > Bidaia Europan > Modernoak Arte aretoak Europan Eta non aurkitu\narte modernoaren Lovers leku askotan Europan bisitatu dute. hala nola aukeratu aberastasuna, agian gehien Challenging parte aukeratuz a helmuga. Hala, bada, bilatzen ari zaren bisita Europako esplorazio artistikoa prime foku, zergatik ez Antolatu bidaia inguruan? Batzuk ondo planifikatutako trenaren ibilaldiak, Gure moderno art Europan galeriak aukerak goi guztia bisitatu ahal duzu:\nTate Modern Art gallery in London ezagunenetako garaikidearen modernoaren art Europan galeriak bat da. Ez da bakarra den hirian bertan badaude baino gehiagotan bisitatuko ditu 1,000 galeriak. Hala, da bat hori da gehien popular turistak. Tate Modern zen hasiera Tate Gallery zati horrek sortu in 1897. Denborarekin, Tate hasi zabalduz eta in 2000 lau galeriak ezberdinetan banatu dute. horiek lau kanpo, Tate Modern bisitak gehien duena da, eta, besterik artelan baino gehiago dago bertan. Londresko arte eszena esperientzia zeuk nahi baduzu, erraz iritsi daiteke hirian trenez batetik garrantzitsu gehienak Europako hiri.\nNational Gallery Arte Moderno eta Garaikidearen, Rome, Italian\nizeneko National Gallery Arte Moderno eta Garaikidean italieraz, arte galeria honetan Rome beharrezko guztia du. Eta orain dela gutxi lortu freskoa begirada berri bat, beraz, artearen nabarmendu daiteke, are gehiago erakusketak at. Galeria honek bere aurkezpen modu bakarra da. gaiei buruzko gehiago zentratzen da, Kolore eta forma garai eta estilo antzekotasuna baino. Hori ahalbidetzen bisitari orok art esperientzia berri batean, era berezia, bisita dela gogoangarria izango da bermatzea. Erroma hiri handi bat trenez bisitatu da. Badira batzuk eszeniko ibilbide esperientziarekin batera eraman ditzakezu Italia gehiago.\nKunsthalle Zurich, Suitzan\nSuitzako garaikidea eta modernoa arte eszena sprawling da eta sutsua, galeriak ugari bizirik mantentzen dituzten. Bat hori askotan bisitatzea gomendatzen da Kunsthalle Zurich. sekula huts bisitariak Intriga aldi baterako erakusketak ditu. maiz Aldaketa horiek lagundu Kunsthalle asmatu bere nortasuna aldi bakoitzean. Zurich iritsiko dezakezu trenez Munich, Vienako, baita Europako beste hiri gisa zure arte caza modernoa bisitatzen duzun.\nNo tour arte galeriak modernoaren Europan osoa bisitatzen gabe Paris, France. Hala, Louvre ordez, gomendatzen dugu Pompidou epigrafe. Ez dago bere eskailera mekanikoak guztiekin egitura arkitektonikoa berezia aurkituko duzu, iturgintza, eta altzairuzko markoa kanpoaldean ikusgai. Baina esperientzia ez da hor amaitzen, gisa Pompidou ditu gorako 50,000 bere bilduma egiten du lan. da arte modernoaren eta garaikidearen bildumak esanguratsuenak hau da, zalantzarik gabe, bisita bat merezi bat. Paris to Get Londresetik trenez, Amsterdam, Brusela eta Europako beste hiri.\nArte garaikidea Europan galeriak dira, zalantzarik ikusmena bat ikusi. art bideratutako bidaia bat planifikatzeko buruz zati onena da hiri horiek guztiak dira erraz trenez iritsi. prest joan bazara, Erreserbatu Zure Tren Sarrerak orain eta gozatu ride!\nEz gure blog post txertatzeko zure gune kalera nahi dituzu, bai hartu ahal izango duzu, gure argazki eta testu eta besterik eman digu kreditu blog post honen esteka batekin, edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2Fmodern-art-galleries-europe%2F%3Flang%3Deu- (Joan behera apur bat ikasi Kodea ikusi)\nZure erabiltzaile mota izan nahi baduzu, Horietako gidatu ahal izango duzu zuzenean gure bilaketa-orriak sartu. Esteka honetan, gure Ezagunenak tren bideak aurkituko duzu – https://www.saveatrain.com/routes_sitemap.xml. Inside gure English lurreratzea orriak estekak duzu, baina baita behar dugu https://www.saveatrain.com/fr_routes_sitemap.xml eta / fr to / nl edo / de eta hizkuntza gehiago alda dezakezu.\neuropetravel London longtrainjourneys aholku trainjourney Tranride trenak travelswitzerland\nTren Bidaia Austria, Tren Bidaia Frantzia, Tren Bidaia Italia, Tren Bidaia Suitza, Tren Bidaia Erresuma Batua, Bidaia Europan


Mugikortasuna | blogmcp\n21 apirila, 2020\nHiri-garraioak eta taxiek oinarrizko zerbitzuak izaten jarraitzen dute herritarrentzat, eta horregatik, kudeatzen dituzten erakundeek muturreraino eraman dituzte osasun-neurriak, erabiltzaileen artean kutsatzea ekiditeko. Egun hauetan lantokira joateko erabiltzen ari bazara edo hurrengo egunetan egitea aurreikusita baduzu, eskumena duten agintariek eman dizkiguten aholku hauek arretaz irakurtzea gomendatzen dizugu.\n“Mujeres en Bici”\nEmakumeen txirrindularitza gorantz doan kirol-modalitatea da. Beste kirol-diziplina asko bezala bere tokia eskatzen hasi da. Dena den, oraindik ere emakume askok zalantzak edo mesfidantza sentitzen dute bizikletaz ibiltzean. Iruñean, Mujeres en Bici ekimenak bost urte daramatza bizikletaren erabilera emakumeen artean zabaltzen, eta emaitzak ezin hobeak dira.\nUrteak daramatzagu klima-aldaketaren aurkako borrokaz eta herrialde guztiek beren berotegi-efektuko gasen isurpenak murriztu behar izateaz hitz egiten. Espainian, atmosferara igorritako CO2gasen isurpen guztien %28,7ren arduraduna da garraioa eta hartan ibilgailu pribatua da arduradun nagusia, Ingurumeneko Kontseilaritzako 2016ko datuen arabera. Hori jakinda, mundu osoko administrazioak ari dira oinezkoaren, bizikletaren eta autobusaren aldeko eta ibilgailu pribatuaren aurkako mugikortasun iraunkor baten alde egin behar izatearen gaineko kontzientzia hartzen. Hartara, 2019ko Mugikortasun Astearen kariaz,…\nOinez edo bizikletaz ibiltzea: sozialki eta pertsonalki eralda gaitzaketen jarduerak\nGure osasunerako ezagunak diren onurez gain, egunean aktiboki emateak 6.000 eta 10.000 pauso artean* gure etxeko ekonomia hobetu dezake eta bai gure inguruneko ekonomia ere. Gainera, ingurumen-onurak izan ditzake, segurtasunekoak eta sozialak.\nMugikortasun iraunkorraren alde lan egiten\nIbilgailu pribatuaren erabilera ez dago bere unerik gozoenean: salmentak gutxitzen ari dira, mugitzeko modu berriak ari dira sortzen, hirietan zirkulaziorako murrizketak eta eragozpenak dituzte… eta, hala ere, oso presente dago gure hirietan. Bizitzeko atseginagoak diren hiriak sortzeko aplikatu diren neurriak asko dira. Ecologistas en Acción erakundeak neurri haietako asko zerrendatu zituen duela hamabi urte, eta egun arrakasta handiagoarekin edo txikiagoarekin ezartzen saiatzen dira.\n13 abuztua, 2019\nEuropan zehar bizikletaz ibiltzeko Modua\nIbilbide historikoak, Europako hiriburu handienetan ibiltzeko ibilbideak, Europaren duela gutxiko historia ezagutzeko ibilbideak edo txikiekin egiteko ibilbideak. Europa osoan zehar bizikletaz ibiltzeko aukera ematen du Eurovelo sareak. Aukerak izugarriak dira, eta mugak edo baldintzak bidaiariak baino ez ditu jartzen\nApirilean, hiriko kaleetan ohikoa dena baino bizikleta gehiago ikusten baduzu, baliteke bizikleta gainean dabiltzan pertsona horiek #30diasenbici erronkan parte hartzen aritzea.\nTaxiak ezagutzen errazagoak izango dira\nDuela hilabete batzuetatik hona, garraio-ibilgailu gidaridunetan, bederatzi leku arterainokoetan, atzeko matrikula zurien ordez matrikula urdinak dituzte. Aldaketa horrek, edonola ere, alderdi estetikotik harago, beste ondorio batzuk ditu.\nMunduko hiri onenak haietan mugitu eta ibiltzeko\nDeloitte City Mobility Index txostenean, mundu osoko 47 hiritako mugikortasun moduak aztertu dituzte. Jardunbide egokiak eta hirietako garraio sistemak hobetzea mugatzen duten alderdiak.\n1 martxoa, 2018\nErrepideen etorkizuna iraunkortasunari lotuta dago\nMunduko hiri handiek kutsadura atmosferikoarekin lotutako gero eta arazo gehiago dituzte. Arazo horietarako hainbat berrikuntza planteatzen dira, besteak beste, zirkulatzeko edo oinez ibiltzeko erabiltzen ditugun zoladura eta zoruetan; CO2 gasaren mailak murrizteko edo haren eraginak minimizatzeko modu bat baitira.\nZergatik egoten da plastikozko ontzietan hiruki forma duen eta zenbaki bat duen birziklatze-sinbolo bat?


Udalak lan batzuk abiatu ditu Zarugalde kalean espaloia irisgarriago egiteko — Arrasateko Udala\nHasi dira Zarugalde kaleko 40 eta 42 atarien pareko lanak, espaloia eraitsi eta zero sestrara jaisteko, eremua irisgarriagoa izan dadin. Obrak 3 hilabete iraungo du eta eragina izango du Zarugalde kaleko 40 eta 42 atarietan, eta baita bertan dagoen lokalean ere. Udalak adostasun hitzarmen bat sinatu du bertako bizilagunekin lanen inguruan, interbentziorako haien oniritzia izateko.\nLan hauen bidez Arrasateko Udalak beste pausu bat eman gura du Arrasateko kaleak irisgarriagoak izateko. Zarugalde kaleko 40 eta 42 zk.ko atarteen parean, hau da, hirigune nagusian espaloi goratua ez zen erosoa, ezta eraginkorra ere, oinezkoen mugikortasunerako. Askotan, plataformak eragotzi egiten zuen oinezkoak noranzko bietan aldi berean pasatzea espaloitik, eta elkarren artean talka egitea gertatu zitekeen.\nGainera, eremu zaila zen udaleko garbiketa eta mantentze zerbitzuentzat. Espaloi goratuak Garbiketa metodo ez eraginkorrak behar zituen, ezin baitzen modu mekanizatuan garbitu (eskuz garbitu behar zen); eta, bestalde, mantentze lan konplexuko elementuak zituen, hala nola eskailerak eta baranda.\nAbian dauden lanen bidez, helburua da arazo horiek deuseztatzea. Construcciones Frixi SL enpresak egingo du eraberritze lana, 53.993,55 euroko aurrekontuarekin, BEZa barne.\nUrrats gehigarri bat da udalerriaren irisgarritasuna hobetzeko, Pablo Uranga kalean egin bezala, edo duela gutxi Garibai etorbidean egin den bezala, edo Gipuzkoa etorbideko espaloiak hobetzeko, Musakola auzoan.\nUdalak eguazten honetan, otsailak 24, hasiko ditu Zalduspeko behin-behineko bus geltokia eraikitzeko lanak 2021/02/23\nZalduspen kokatuko da behin-behineko autobus geltokia aparkaleku guztiak mantenduz, Ekobulebarraren eraberritzea amaitu artean 2021/02/04\nAlde Zaharreko Plan Berezian aurrerapausoa, Herritarren Aholku Kontseiluak baloratu ostean 2021/01/21\nArrasateko Udaleko Obra, zerbitzu eta mantentze batzordearen azalpen-oharra 2021/02/26


Kultura eta kirol munduko pertsona ezagunek irakurmenarekiko duten pasioa ikusgai Bizkaiko Foru Liburutegiko fatxadan - Bizkaia.eus\nKultura eta kirol munduko pertsona ezagunek irakurmenarekiko duten pasioa ikusgai Bizkaiko Foru Liburutegiko fatxadan\nLiburuaren Eguna dela eta Bizkaiko Foru Aldundiak herritarren artean irakurzaletasuna sustatzeko eta, aldi berean, sortzaileek gizartearen eta kulturaren aurrerakuntzari egiten dioten ekarpena balora dezaten.\nIrakurketaren balioa eta gozamena irudien bidez ilustratzeko helburuarekin, Bizkaiko Foru Liburutegiak hainbat eremutako zortzi aurpegi ezagun gonbidatu ditu liburutegira: Bilbao Basket taldeko Alex Mumbrú jokalaria, Amaia Uranga kantaria, Itziar Ituño aktorea, Kirmen Uribe idazlea, Athleticeko Iraia Iturregi jokalaria, Ilazki Serrano kazetaria, Miren Agur Meabe idazlea eta Kepa Junkera musikaria. Liburutegira egindako bisitan, haietako bakoitzak liburuekin eta irakurketarekin duten harremana azaldu digute.\n"Irakurketa gehiago, kultura gehiago"; Zer da liburu bat irakurtzea? Gozamena"; "Liburu bakoitza bidaia bat da"; "Erronka irakurtzea eta bestearen hizkuntza kantatzea da" , "Irakurtzea altzoan katu on bat edukitzea bezalakoa da"; "Liburua adiskide handi bat da"; "Liburu bakoitza ezberdina da, nork irakurtzen duenaren arabera"; "Liburu bat amets-makina bat da"; horiek dira ekimen honetan parte hartzera gonbidatutako pertsonek egindako gogoetak.\nForu Liburutegiko fatxadan, esaldi horiek agertu dira, irakurketaren aldeko maitasuna eta pasioa bultzatzeko. Horrela, Liburuaren Nazioarteko Egunaren ospakizunaren aitzakiapean, foru liburutegiko kristalezko eraikinaren kanpoko aldean binilo erraldoi bat jarriko da, eta bertan pertsona ezagun horien aurpegien alboan irakurketak eta liburuek pertsona horien bizitzan duten garrantzia laburbiltzeko erabili duten testu laburra irakurri ahal izango da.\nBizkaiko Foru Aldundiak ekimen honen bidez irakurtzeko ohitura bultzatu eta sustatu nahi du eta herritarrak jakitearen eta ezagutzearen garrantziaren inguruan sentsibilizatzea.\nBisita itzazu Bizkaiko ibilbide historikoak uda honetan\nEl programa “Itinerarios históricos” de la Diputación Foral de Bizkaia se... →Irakurri gehiago\nEl Smithsonian Folklife Festival en el que Euskadi fue la cultura invitada... →Irakurri gehiago


Zetazko ehunak lehen aldiz aintzinako Txinan sortuak dira, zenbait aztarnek Kristo aurretik 3.000 urtearen ingurukoak direla erakusten dute. Bainan zetaren erabilpenaren ebidentzi tinkoenek Kristo aurretik 1.300 urteakoak dira. Kondairaren arabera, Txinako Xi Ling-Shi (Hsi-Ling-Shih, Lei-tzu) enperatrizak zetazko jantziak erabiltzen zituen.\nHasieran zeta Txinako familia inperialaren kideentzako bakarrik erreserbatzen zen, bai haiek erabili zezaten edo eta opari moduan eskeintzeko. Denborarekin zetaren erabilpena txinatar kulturan areagotu zen eta produkzioa elkarrekin zabaldu zen bai geografikoki bai sozialki Asiako hainbat alderdietara iristeko. Zeta azkar bihurtu zen merkatariek asko estimatzen zuten luxuzko produktu alde batetik bere testura eta disdiragatik, eta beste aldetik eskuratzeko eta garraiatzeko erraza zelako. Horregatik eskaintza handia izatera iritsi zen eta industri aurreko aroaren nazioarteko merkataritzaren oinarrizko produktuak bilakatu zen.\n2.007. urtean Jiangxi probintziko hilobi batean arkeologo batzuek jantzi baten aztarnak aurkitu zituzten, bere zetazko zuntzak estuki ehundutak eta tindatutak zeuden, ekialdeko Zhou dinastiaren garaikoak ziren eta 2.500 urte inguru zituzten.\nErdia aroan serikultura Europara etorri zen, hala eta guztiz ere, Asian izan du garapenik handiena.\nZetaren produkzioaren prozesua tximeletaren 7 egunetan zehar 300 eta 600 arraultza bitarteko erruketarekin hasten da. Bertatik jaiotzen diren arrek morera osto pila jan behar dute 32 egunetan helduak izatera iristeko.\nZetaren irundegia kapulua hariltzean datza, artilezko mataza batekin egingo genukeen bezala. 90º dagoen uretan murgiltzen dira kapuluak, gero orrazten dira hariaren muturra aurkitzeko eta zortzinaka elkartzen dira 40/50ºtan dagoen uretan.\nZeta hari baten luzera 600 a 1.200 metro bitartean dago, batzuetan 4.000 metroetara iritsi daiteke.\nZeta filamentu natural jarraitua da, Naturak eskeintzen duen ehunduta dagoen zuntza bakarra, zuntz solidoa da eta diametro erregularrarekin.\nAhin garestia dan zuntza izanda, ahalik eta gehien aprobetxatzen da, horregatik, behin haria harilduta dagoela, soberakinak birprozesatzen dira berriz ere harildutak izateko eta honen soberakina guatak eta betegarriak egiteko erabiltzen da.\nZeta zuntz jarraitua, mehea eta distiratsua da, mendeetan zehar zuntz guztien erregina kontsideratu da: iraganean ahin arraroa zen zeta ze luxuzko artikulu preziatuzat zuen jendeak.\nZetaren zuntzek sekzio hirukiarra dute ertza borobilduekin.\nEzaugarritasun honengatik argia angelu desberdinetan isladatzen du, zetari distira berezi bat emanez.\nTestura leuna eta laua du, ez da labaingarria, zuntz sintetikoak ordea bai dira.\nBeste zuntzek ez duten ezaugarri sorta berezia biltzen du: ukimen lehorra, distira naturala, hezetasunaren absortzio zuzena, jauskera ona, erresistentzi handia, hipoalergenikoa.\nZeta zuntz natural sendoenentakoa da, bainan bere indarraren %20ra arte galdezake hezea badago. Arkatz baten lodiera duen zeta hari batek hegaz dabilen Boeing 747 hegazkin bat geldiarazi dezakeela esaten ohi da.\nBere elastikotasuna gutxi edo moderatua da: indar muga bat gainditzen bada luzatzen denean denbora behar du jatorrizko forma berreskuratzeko.\nEguzki argiarekiko sentikorra da, bere egitura ahuldu daiteke Eguzki argipean. Intsektuen eragina ere oso kaltegarria ian daiteke, batik bat zikina dagoenean, kontuz sitsekin.\nAzalaren kontaktuan hasieratik berotasun sentsazioa ematen du; jauskera beste edozein zuntzarena bainon hobeagoa da; azidoak ondo jasatzen ditu baina ez alkaliak: kloroak mina egiten dio eta ur oxigenatuarekin zuritzen da.\nOndo zaintzen dan bitartean, zeta ehun natural oso iraunkorra da.\nMargotutako zetak eskuz garbitu daitezke, ur hotzean, igurtzi gabe eta bihurtu gabe, zetarentzako edo artilearentzako bereiziak diren detergenteekin. Ez utzi gehiegi zikintzen, honela garbiketa arin batekin aski da. Ez utzi uertan. Garbitzen dan lehengo alditan piska bat margultzea normala da, ehunak xurgatu ez duen sobratzen dan margoa da.\nKoloreak berriro biziak izan daitezen, bota kolore gabeko ozpin piska bat azken urberritzeari. Ehunak ikuitu ez daitezen komenigarria da koloreak batetik bestera pasa ez daitezen. Garbiketaren ondoren jarri zeta eskuzapi batean jarri hezetasuna kentzeko eta plantxatu segituan. Blusa edo alkandora baten kasuetan, eskuzapia ere tartean jartzea komenigarria da. Lehorrean ere kontu handiz garbitu daiteke kolore metalikoak ez dituzten zetak.\nZeta lehortzeko ez da bihurtu behar, ez iraulkatu eta ezin da lehiorgailu bat erabili. Sistema ona bi eskuzapien artean jartzea da horizontalki bere kasa lehortzen uzteko. Lurrinarekin finkatutako margoekin margotutako zetaren kasuan ez utzi inoiz zapien aurpegi desberdinak elkarren artean ikuitzen marguldu daitezkeelako.\nZeta hobeto plantxatzen da heze xamar dagoenea. 100º eta 160º bitartean, presio gehiegi egin gabe eta ahalik eta azkarren.\nTolestuta baino, hobe da biribilkatuta gordetzea zuntzek tolestura jasan ez dezaten, honela puskatzearen arriskua txikituko da. Arrazoia berdinagatik zetazko zapiak erabiltzen dituzunean ez itzazu gehoegi estutu.\nZeta denbora luzez gorde behar baduzu, babestu argiaz eta intsektuez. Gorde biribilkatuta tutu batean eta leku fresko eta lehor batean, plastikorik ez erabili.\nOrokorrean denok dugu desberdinak izateko gogo piska bat, puntu bereizi bat. Neure erropa margotzen hasi nintzen dendan erosten nuenaren berdintasun gogaikarriaz aldentzeko, gaur egun pertsonalizatu edo ingelesez “kustomizatu” esaten dana.\nDuela urte batzu neure galtza margotuak ikusi zituen lankide batek mesedetxo bat eskatu zidan: galtza berri pare baten gainean lixiba tanta bat erori zitzaion eta salba niezazkiokeen galdetu zidan. Haritza hosto bat margotu nion eta hainbeste atsegin zuen ze horrekin bat zetorren alkandora bat erosteko asmoa zuela esan zidan.\nZuhaitzen hostoak askotan erabili izan ditut eta batzuetan aurpegi bat azaltzen da hostoen artea: ingelesez “greenmen” deitzen dituzte.\nAhal dudan bakoitzean neure herriko kulturetxean lagun artean margotzen dut. Haiek, nik bezala, hura dute margotzeko eta, noski, solasaldian egoteko une berezia.\nBertan katedrala eta kriptaren koadroen seriea margotzen nuela (ikus alboetan), gelan sartzen nintzen bakoitzean beste ikastaro batetako haurrak eztabaidan ikustea oso dibertigarria iruditzen zitzaidan: koadroen aurrean gauza berriak ote zeuden begiratzen zuten bata besteari erakusteko. Gauza txikiak margotzea eta xehetasunak kontuz erakustea atsegin dudanez, zaila zuten elementu berrien aurkipena ez banien laguntza piska bat ematen, aurkikuntza berri bakoitzarekin, fauno bat edo gargola bat esate baterako, txundituta geratzen ziren neure azalpenak entzuten eta noizean behin zer sartu ere gomendatzen zidaten.\nHaiei bezala neuri ere xehetasun askoren bila ibili behar naizen koadroak gustatzen zaizkit, horregatik agian gehien inspiratu nauten margolariak Salvador Dalí, René Magritte, El Bosco eta Pieter Brueghel Zaharra dira.\nTxoko hau ere aprobetxatu nahi dut margogintza taldekideei eta bereziki, Juan Berrospe, geure irakasle eta gidariari, Margogintzan pasatzen ditugun une paregabe horiek eskertzeko.\nLehenengo pausua paperean egindako diseinua da. Teknika ezberdinak daude zeta margotzeko: batzu azkarrak eta efektu deigarriekin gatzaren erabilpena bezala, fulareen edo blusen atzealde bezala oso politak direnak, eta beste batzu kuadro batean margotzearekin antza handia dute. Lortutakoa beti da bakarra eta errepikaezina.\nShibori deitzen dan teknika hau jantzi eta ohial ebakinetan erabiltzen da batik bat. Hitzak japoniar jatorria du eta “estaldura edo blokeoarekin egindako tindaketa” esan nahi du. Teknika honen bitartez ohialaren zatiak estaltzen dira tindatu ez daitezen.\nEstaldura sortzeko hainbat aukera daude: presioa, loturak, almidoizko pasta, etab.\nEstaldurak sekuentziatan egin daitezke kolore desberdinetako efektuak lortzeko.